**Oglas je objavljen kod Hrvatskog zavoda za zapošljavanje, područni ured Zadar, web stranici Općine Poličnik, Općine Općine Novigrad, Općine Posedarje, Općine Ražanac, Općine Jasenice i Općine Starigrad i oglasnoj ploči Općine Poličnik 08. srpnja 2024. godine**  
**Posljednji dan prijave: 16. srpnja 2024. godine**

**UPUTE I OBAVIJESTI KANDIDATIMA**

**Referent – komunalni redar**

**I. Podaci o plaći**

Plaću službenika čini umnožak koeficijenta složenosti poslova radnog mjesta 1,60 i osnovice za izračun plaće utvrđene Odlukom o utvrđivanju osnovice za obračun plaće službenika i namještenika Općine Poličnik („Službeni glasnik Općine Poličnik“ br. 10/23), uvećan za 0,5 % za svaku navršenu godinu radnog staža.

**II. Testiranje i prethodna provjera sposobnosti**

Povjerenstvo za provedbu raspisanog Oglasa, (u daljnjem tekstu: Povjerenstvo) upućuje kandidate koji su svoje prijave sa traženom dokumentacijom (prilozima) podnijeli pravovremeno i u potpunosti, te ispunjavaju propisane uvjete iz raspisanog Oglasa, na testiranje i provjeru sposobnosti. Na web stranici i oglasnoj ploči Općine Poličnik www.opcina-policnik.hr objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere. Testiranje i provjera sposobnosti će se održati u prostorijama Općine Jasenice, Maslenica Petra Zoranića 61. Svi su kandidati dužni sa sobom imati važeću osobnu iskaznicu i sami snose troškove dolaska i prisustvovanja testiranju. Za kandidate koji se ne odazovu testiranju u utvrđeno vrijeme, smatrat će se da su odustali od prijave na Oglas. Za vrijeme provjere znanja i sposobnosti nije dopušteno: - koristiti se bilo kakvom literaturom ili bilješkama, - koristiti mobitel ili druga komunikacijska sredstva, - napuštati prostoriju, - razgovarati s ostalim kandidatima.

**III. Pravni i drugi izvori za pripremanje kandidata za testiranje:**

- Ustav RH (Narodne novine 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)

- Zakon o općem upravnom postupku (Narodne novine 47/09, 110/21)

- Zakon o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)

- Zakon o komunalnom gospdarstvu (Narodne Novine 68/18, 110/18 i 32/20)

**2. Pravila prethodne provjere znanja**

- po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

- pisano testiranje traje 30 minuta

- za vrijeme pisanog testiranja nije dopušteno: koristiti se bilo kakvom literaturom odnosno bilješkama; koristiti mobitel ili druga komunikacijska sredstva; napuštati prostoriju u kojoj se provjera odvija; razgovarati s ostalim kandidatima, niti na bilo koji drugi način remetiti koncentraciju kandidata.

- kandidati koji će se ponašati neprimjereno ili prekršiti jedno od gore navedenih pravila, biti će udaljeni s testiranja, a njihov rezultat i rad povjerenstvo neće bodovati.

- na pisanom testiranju moguće je ostvariti do 10 bodova.

- intervju će se provesti s kandidatima koji ostvare najmanje 50% bodova na pisanom testiranju.

- intervju provodi Povjerenstvo za provedbu oglasa. Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave, a na intervjuu kandidati mogu ostvariti do 10 bodova.

- kandidati koji su pristupili testiranju imaju pravo uvida u rezultate provedenog postupka.

Nakon provedenog pisanog testiranja i intervjua, Povjerenstvo utvrđuje rang listu kandidata prema ukupnom broju bodova.

Povjerenstvo dostavlja Privremenom pročelnikuZajedničkog upravnog odjela za komunalno redarstvo Izvješće o provedenom postupku i rang listu kandidata, koje potpisuju svi članovi Povjerenstva.

Privremeni pročelnik Zajedničkog upravnog odjela za komunalno redarstvodonosi rješenje o prijmu u službu, najkasnije u roku od šezdeset dana od isteka roka za podnošenje prijava.

Kandidat koji nije primljen u službu može podnijeti žalbu Općinskom načelniku u roku od 15 dana od dana dostave rješenja. Žalba ne odgađa izvršenje rješenja o prijmu.

**OBAVIJEST O VREMENU ODRŽAVANJA INTERVJUA KANDIDATA BITI ĆE OBJAVLJENA NAJMANJE 5 DANA PRIJE, NA WEB-STRANICI www.opcina-policnik.hr I NA OGLASNOJ PLOČI OPĆINE POLIČNIK.**

Povjerenstvo za provedbu oglasa